ΓΡΑΠΤΗ ΕΡΩΤΗΣΗ P-3915/00

υποβολή: Chris Davies (ELDR) προς την Επιτροπή

(6 Δεκεμβρίου 2000)

Θέμα: Εφαρμογή της νομοθεσίας για την προστασία του περιβάλλοντος

Κατά την ακρόαση ενώπιον της Επιτροπής Περιβάλλοντος με αντικείμενο την επικύρωση του διορισμού της, η (υπό διορισμόν) Επίτροπος κ. Wallstrom δήλωσε, στις 2 Σεπτεμβρίου 1999:

Πιστεύω ότι πρέπει, πρωτίστως, να εξασφαλίσουμε τη βοήθεια της κοινής γνώμης. Εάνπάρξει καλύτερη πληροφόρηση, π.χ. με τη δημοσίευση εκθέσεων για το πώς τα κράτη μέλη προχωρούν στην εφαρμογή της νομοθεσίας, με την παρακολούθηση της συνέχειας που δίδεται στις αποφάσεις μας από την Επιτροπή και το Κοινοβούλιο, και με τη συχνότερη δημοσίευση τέτοιου είδους εκθέσεων, πιστεύω ότι θα μπορέσουμε να πείσουμε την κοινή γνώμη. Νομίζω ότι αυτό είναι ένα σημαντικό σημείο αφετηρίας. Είμαι βέβαιη ότι στον τομέα αυτόν μπορούν να γίνουν πολύ περισσότερα πράγματα.

1. Ποια νέα μέτρα έχει λάβει έκτοτε η Επιτροπή προκειμένου να κατονομάσει και να επιπλήξει τα κράτη μέλη που δεν προχωρούν στην εφαρμογή της νομοθεσίας, και να ενθαρρύνει την εφαρμογή της νομοθεσίας για την προστασία του περιβάλλοντος με τρόπους που θα αντιπροσωπεύουν ένα σημαντικό σημείο αφετηρίας;

2. Ποια πρόσθετα νέα μέτρα προτίθεται να λάβει η Επιτροπή ούτως ώστε να γίνουν πολύ περισσότερα πράγματα;

Απάντηση της κας Wallstrm εξ ονόματος της Επιτροπής

(23 Ιανουαρίου 2001)

Μεταξύ των μέτρων που έλαβε η Επιτροπή προς τον σκοπό αυτό, αξίζει ίσως να αναφερθεί η εκ μέρους της δημοσίευση της 16ης ετήσιας έκθεσης για την παρακολούθηση και εφαρμογή της κοινοτικής νομοθεσίας(1) καθώς και η δημοσίευση της δεύτερης ετήσιας επισκόπησης της Γενικής Διεύθυνσης Περιβάλλον, με επικαιροποιημένα στοιχεία για την εφαρμογή της κοινοτικής περιβαλλοντικής νομοθεσίας. Η ειδικότερη αυτή δημοσίευση περιλαμβάνει πέντε κύρια μέρη: συνέχιση των ενεργειών που έπονται της ανακοίνωσης της Επιτροπής για την εφαρμογή του κοινοτικού δικαίου του περιβάλλοντος(2)" άλλες ειδικές οριζόντιες δράσεις" οι εργασίες του IMPEL κατά την περίοδο που καλύπτεται από την επισκόπηση και το πρόγραμμα εργασίας του για το 2000" λεπτομέρειες των νομοθετικών ρυθμίσεων μεταφοράς των κρατών μελών, που κοινοποιήθηκαν για τις κοινοτικές περιβαλλοντικές οδηγίες που πρέπει να μεταφερθούν κατά την περίοδο της επισκόπησης:ιοθέτηση του σχετικού με το περιβάλλον κεφαλαίου της 16ης ετήσιας έκθεσης της Επιτροπής για την παρακολούθηση της

εφαρμογής της κοινοτικής νομοθεσίας. Στόχος της δεύτερης αυτής ετήσιας επισκόπησης είναι η συνέχιση της ευαισθητοποίησης και η βελτίωση της διαφάνειας της μεταφοράς, εφαρμογής και τήρησης της κοινοτικής περιβαλλοντικής νομοθεσίας στα κράτη μέλη. Καταδεικνύεται το πώς η Επιτροπή, με τη βοήθεια όλων των κύριων ενδιαφερομένων,λοποιεί τις κυριότερεςποδείξεις που περιέχονται στην ανακοίνωση καθώς και το πώς όλοι οι κύριοι συντελεστές συμβάλλουν στη βελτίωση του περιβάλλοντος.

Η Επιτροπή συζήτησε επίσης και συμφώνησε με τις τεχνικές κατευθυντήριες γραμμές των κρατών μελών για μια καλύτερη κατανόηση και εφαρμογή των διατάξεων της οδηγίας 92/43/ΕΟΚ του Συμβουλίου της 21ης Μαΐου 1992, περί της διατηρήσεως των φυσικών ενδιαιτημάτων (οικοτόπων) και της άγριας πανίδας και χλωρίδας(3).

Πέραν τούτων, η Επιτροπή πραγματοποίησε, στις 30 Μαΐου 2000, σεμινάριο για τα ύδατα κολυμβήσεως, όπου, με την ευκαιρία της δημοσίευσης της έκθεσης της Επιτροπής για τα ύδατα κολυμβήσεως σχετικά με την περίοδο κολυμβήσεως 1999, επεστήθη η προσοχή του κοινού και των μέσων μαζικής ενημέρωσης στα επίπεδα συμμόρφωσης των διαφόρων κρατών μελών με τις διατάξεις της οδηγίας 76/160/ΕΟΚ της 8ης Δεκεμβρίου 1976 περί τωνδάτων κολυμβήσεως(4).

Η Επιτροπή συνέχισε την πολιτική εξασφάλισης της κατάλληλης εφαρμογής του κοινοτικού περιβαλλοντικού δικαίου, λαμβάνοντας μέτρα κατά των μη συμμορφούμενων κρατών μελών, μέσω της επί παραβάσει διαδικασίας που προβλέπεται στα άρθρο 226 και 228 (πρώην άρθρα 169 και 171) της συνθήκης ΕΚ και 141 και 143 της συνθήκης Ευρατόμ, όπως επίσης και δημοσιοποιώντας, μέσω ανακοινωθέντων τύπου, τις τυχόν αποφάσεις.

Επίσης, η Επιτροπή πραγματοποίησε ειδικές συνεδριάσεις με τα κράτη μέλη, όπου συζητήθηκαν τα εικαζόμενα ή επιβεβαιωθέντα κρούσματα μη συμμόρφωσης(5).

Επιπλέον, θα πραγματοποιηθούν, το 2001, περαιτέρω σεμινάρια για την εφαρμογή. Εξετάζονται εξάλλου άλλα μέτρα για τη βελτίωση της εφαρμογής και της συμμόρφωσης.

(1) ΕΕ C 354 της 7.12.1999.

(2) COM(96)500 τελικό.

(3) ΕΕ L 206 της 22.7.1992.

(4) ΕΕ L 31 της 5.2.1976.

(5) Το 2000 πραγματοποιήθηκαν συνεδριάσεις μεταξύ άλλων με το Βέλγιο, τη Γερμανία, την Ελλάδα, την Ισπανία, τη Γαλλία, την Ιταλία, την Αυστρία, την Πορτογαλία, τη Σουηδία και το Ηνωμένο Βασίλειο.